
****

**PROJEKT: IZRADA DOKUMENTACIJE ZA ENERGETSKU OBNOVU ŠKOLE**

Ministarstvo graditeljstva i prostornog uređenja objavilo je natječaj za Pilot projekt „Energetska obnova zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja“.

Naša se škola prijavila na Poziv na dostavu projektnih prijedloga iz Operativnog programa „Konkurentnost i kohezija 2014.-2020.“ koji je namijenjen javnim ustanovama koje obavljaju djelatnost odgoja i obrazovanja radi promicanja energetske učinkovitosti i obnovljivih izvora energije.

**NAZIV PROJEKTA: Izrada projektne dokumentacije za energetsku obnovu zgrade i dvorane Osnovne škole Mate Lovraka, Županja – Referentni broj Ugovora o dodjeli bespovratnih sredstava – KK.04.2.1.01.0121;**

Operativni program „Konkurentnost i kohezija“ 2014.-2020.;

Prioritetna os 4: Promicanje energetske učinkovitosti i obnovljivih izvora energije

Investicijski prioritet 4c: Podupiranje energetske učinkovitosti, pametnog upravljanja energijom i korištenje obnovljivih izvora energije u javnoj infrastrukturi, uključujući javne zgrade te u stambenom sektoru

Specifični cilj 4c1: Smanjenje potrošnje energije u zgradama javnog sektora

**Korisnik: OSNOVNA ŠKOLA MATE LOVRAKA, ŽUPANJA**

**KRATKI OPIS PROJEKTA:** Glavni projekt bit će izrađen temeljem Zakona o gradnji („Narodne novine“, broj 153/13) i ostalih podzakonskih akata sa svim potrebnim propisanim sadržajima.

Glavni projekt će detaljno opisati predviđene mjere energetske učinkovitosti i njihovu provedbu na postojećem objektu.

Glavni projekt uključivat će i izradu elaborata ušteda energije s prikazom postojećeg i novog stanja kojim će se računski dokazati da će predviđene mjere energetske učinkovitosti rezultirati uštedom energije za grijanje/hlađenje na godišnjoj razini (kWh/god) od najmanje 20%.

Glavni projekt i elaborati bit će izrađeni sukladno Dodatku 1.1. Popis tehničkih uvjeta i mjera energetske učinkovitosti koje mogu biti predviđene glavnim projektom energetske obnove zgrada javnog sektora.

**CILJ PROJEKTA:** Cilj Projekta je sufinanciranje projektne dokumentacije (glavnog projekta i pripadajućih elaborata) na temelju koje će se ostvariti ulaganja u energetsku obnovu s ciljem osiguranja uvjeta za smanjenje utroška energije i štetnih emisija CO2.

**OČEKIVANI REZULTAT PROJEKTA:** Provedbom Projekta za izradu projektne dokumentacije za energetsku obnovu zgrade i dvorane Osnovne škole Mate Lovraka u Županji procjenjuje se smanjenje potrošnje toplinske energije za grijanje 20%, što je procijenjeno na osnovu Izvješća o provedenom energetskom pregledu i Energetskog certifikata za postojeće stanje predmetne zgrade.

**UKUPNA VRIJEDNOST PROJEKTA:** Ukupna vrijednost Projekta se određuje na 109.083,21 HRK. Ukupni prihvatljivi troškovi se određuju na 96.937,50 HRK kao što je utvrđeno u Dodatku 1.1. Opis i proračun Projekta, a u skladu s Općim uvjetima Ugovora. Dodjeljuju se bespovratna sredstva u iznosu od 96.937,50 HRK, što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. Ugovora o dodjeli bespovratnih sredstava za projekte koji se financiraju iz Fondova u financijskom razdoblju 201.-2020.

Iz EFRR-a financirati će se 82.396,88 HRK, što predstavlja 85% ukupno prihvatljivih troškova Projekta.

Iz Fonda financirati će se 14.540,62 HRK što predstavlja 15% ukupno prihvatljivih troškova Projekta.

**RAZDOBLJE PROVEDBE PROJEKTA:** od svibnja 2016. do studenoga 2016.godine

**KONTAKT OSOBA ZA VIŠE INFORMACIJA:**

Marijan Oršolić, ravnatelj

BROJ TELEFONA: 032/831-110

BROJ FAKSA: 032/833-095

E-MAIL: [os.mlovraka.zu@os-mlovraka-zu.skole.hr](mailto:os.mlovraka.zu@os-mlovraka-zu.skole.hr)

**POVEZNICA NA INTERNETSKE STRANICE:**

<http://www.strukturnifondovi.hr/>

<http://os-mlovraka-zu.skole.hr/>

<http://www.fzoeu.hr/>